Tablouri semnate de Tonitza și Grigorescu, vândute cu sume impresionante la o licitație
În cadrul Licitației de Toamnă, desfășurată marți de Artmark, adjudecarea lucrării „Maternitate" de Nicolae Tonitza pentru suma de 200.000 de euro (față de un preț de pornire de 90.000 de euro) a constituit cea mai semnificativă tranzacție realizată de artist în acest an. De asemenea, un alt nume important al artei românești prezent la evenimentul de marți seară a fost Nicolae Grigorescu, ale cărui lucrări au fost vândute pentru 253.000 de euro.